బ్యాంకును దోచుకొన్నవారు మాస్కులతో ఉన్నారు.
బ్యాంకులో ఉన్న వాళ్లెవరూ, వాళ్ల ముఖాలని చూడలేదు.
ఇక చనిపోయిన వ్యక్తి విషయానికి వస్తే, అతడిని చంపడానికి ఉపయోగించిన తుపాకీ ఆచూకీ తెలీలేదు.
నీపై లేదా నీ బట్టలపై అవశేషాలేవీ లేవు.
నిన్ను బాగా కొట్టినా కానీ,
నిన్ను అరెస్ట్ చేసిన ఆఫీసర్లు, నీ నేరం గురించి ఏమీ రుజువు చేయలేరు,
నువ్వు చనిపోయిన వ్యక్తిని కాపాడే ప్రయత్నం చేస్తున్నావు అని తప్ప.
నువ్వు బ్యాంక్ దోపిడీకి పాల్పడ్డావని రుజువు చేయలేరు.
తుపాకీ నువ్వు వాడావని రుజువు చేయలేరు.
డబ్బును దొంగిలించింది నువ్వేనని కూడా రుజువు చేయలేరు.
అతని పేరేంటి?
ఆ చనిపోయిన పోలీస్ పేరు.
కాన్స్టన్టీన్ ఫ్లోరిస్.
గ్రీస్ దేశస్థుడేమో.
కానీ? కాన్.
గస్ కూడా అయ్యి ఉండవచ్చు. అప్పుడప్పుడూ ఆ పేరు వాడుతుంటారు.
అతని భార్యకు నేను ఒక ఉత్తరం రాయాలి.
నీకేమైనా పిచ్చి పట్టిందా, డేల్?
నువ్వు డ్రగ్స్ కి దూరంగా ఉంటున్నావని చెప్పారు.
నేను వాటికి దూరంగా ఉంటున్నా.
చాలా కాలం తర్వాత తొలిసారిగా నాకు అన్నీ స్పష్టంగా తెలుస్తున్నాయి.
అయితే, దీన్ని కూడా బాగా అర్థం చేసుకో.
నేరానికి పాల్పడని వ్యక్తి, చనిపోయిన వ్యక్తి భార్యకు ఉత్తరం ఎందుకు రాస్తాడు?
మనకి ఉపయోగకరంగా ఉన్న ఒక విషయం ఏంటో తెలుసా,
నువ్వు ఏదీ లిఖితపూర్వకంగా ఇవ్వకపోవడం.
ఒక మనిషి చనిపోయాడు.
అది జరగలేదన్నట్టు నేను ఉండాలా?
చూడు, అబ్బాయి.
నువ్వు ఇప్పుడు ఎమోషనల్ గా ఉన్నట్టున్నావు.
నువ్వు కొన్ని తప్పులు చేశావు.
ఆ తప్పులు ఏం అయ్యుండవచ్చు అనే విషయంలో
నువ్వు బాధగా ఫీల్ అవ్వడం అనేది నీ ఇష్టం.
మా అమ్మ మీకు ఎంత ఇస్తోంది?
నా విలువ ఎంతో, సరిగ్గా అంతే.
నీ జీవితం నాశనం అవ్వకుండా చూసే విషయంలో నాకు సాయపడు, బాబు.
మీ అమ్మ అందుకే నాకు ఫీజు ఇచ్చింది.
ప్రభుత్వానికి, కాంటీకి మధ్య కేసు విషయంలో,
మిస్టర్ కాంటీ, మీరు నేరాన్ని అంగీకరిస్తున్నారా, లేదా?
నేరాన్ని అంగీకరిస్తున్నాను.
నేను దోషిని.
ఒక వ్యక్తి, ఏ నగరంలో అయినా విరిగిన మనస్సుతో, దెబ్బ తిన్న అభిమానంతో జీవించగలడు.
కానీ స్లమ్ లో జీవించాలంటే, అతను వాటన్నింటినీ వదులుకోవాల్సిందే.
అలా నేను ఇక్కడ చేయగలిగితే, నేను చేసిన దానికి పశ్చాత్తాపం పొందడానికి
బహుశా నాకు ఇంకో అవకాశం దక్కవచ్చేమో,
కానీ ఆ సమయంలో నాకు అది తెలీలేదు.
నేను దాన్ని నాకు విధించిన ఇంకో శిక్షలానే భావించాను,
నా అవివేకంతో,
వాళ్లు బాగాలేదని గుర్తించని దాన్ని బాగుచేసే బాధ్యత నాది అని నిర్ణయించుకున్నాను.
నమస్తే, మిస్టర్ లిన్.
మేము మీకు తీరిక లేకుండా చేస్తున్నట్టున్నామే!
నేను చేయగలిగినంత చేస్తున్నాను. అంటే, ప్రయత్నమే చేస్తున్నా అనుకోండి.
మీరు ఇది చేయడమే మా అందరికీ పది వేలు. మా మధ్యన మీరు ఉండటం మా అదృష్టం.
సోనమ్.
ల్యాండ్ డెవలప్మెంట్ మినిస్ట్రీ ఆఫీసు
రుజూల్ ఆడేకర్ ల్యాండ్ డెవలప్మెంట్ మినిస్టర్
ఏం చేస్తున్నావు నువ్వు? -మినిస్టర్ పాండే.
డెప్యూటీ మినిస్టర్ ని.
త్వరలోనే మినిస్టర్ అయిపోతారులే. రుజూల్ ఖతమ్ అయిపోయాడు.
వలీద్ భాయ్ మీకు ఈ కానుకని పంపాడు.
స్వీకరించి తెలివైన పని చేయండి.
చెప్పేది వినండి.
చూడకపోతే, నేను చికిత్స ఎలా చేయగలను!
లేదు, ఈ విషయంలో నీతో నాకు కుదరదు.
సరే, చూడండి. మీరు ఆసుపత్రికి ఏమైనా వెళ్లారా?
అర్థం చేసుకోవు ఎందుకు? నాకు పెళ్లయింది, ఈ పని నేను చేయలేను!
నాకు చూపించండి, చాలు.
నన్ను తాకవద్దు! ఈ తెల్లోడికి పిచ్చి.
సోనమ్, మీరు అసలు ఇక్కడికి ఎందుకు వచ్చారు?
ఎవరైనా నన్ను కాపాడండి!
లిన్ కి నీ సాయం వెంటనే కావాలి.
తనని ఎక్కడికి తీసుకెళ్తున్నావు? -తనతో చిన్న పని ఉంది.
పార్వతి, హమ్మయ్య. తను అసలు నన్ను చూడనివ్వడమే లేదు.
పార్వతి, దయచేసి ఈ మనిషికి అర్థమయ్యేలా చెప్పు.
నన్ను ఎక్కడ పడితే అక్కడ తాకుతున్నాడు. చీర విప్పేయమని అడుగుతున్నాడు.
లిన్, ఏంటిదంతా? తను పెళ్లయిన మహిళ.
గుడిసెలో మీరిద్దరూ మాత్రమే ఉన్నప్పుడు బట్టలు విప్పమని తనకి చెప్పకూడదు నువ్వు.
ఇది నీకు పోయిన సారే చెప్పా కదా? -అయితే, తను మళ్లీ ఎందుకు వచ్చింది?
తను ఆ తొక్కలో నియమాలకు కట్టుబడి ఉన్నప్పుడు, వాటికే అతుక్కుని ఉండవచ్చు కదా?
తన భర్తనైనా తోడుగా తీసుకొని వచ్చుండవచ్చు కదా? -తన భర్త వేరే చోట పని చేస్తాడు.
ఒక భవన నిర్మాణంలో చాలా గంటలు కష్టపడి పని చేస్తున్నాడు.
ఆ పని వదిలేసుకొని, నీ దగ్గరికి ఊరికే అలా వచ్చేయలేడు.
మీ ఇద్దరి పొట్లాట అయితే చెప్పండి, మేము ఇక్కడ సిద్ధంగా ఉన్నాం.
డాక్టర్ లిన్, ఇప్పుడు మీరు అడగండి.
తన గాయం ఎలా ఉందో ఇంకోసారి చూడు.
నాకు చూపించు, ఆంటీ.
పోయిన సారి కన్నా ఎర్రగా, దారుణంగా ఉంది. ఎర్రగా చుట్టూరా కూడా వ్యాపిస్తోంది.
ఎర్రగా ఉందట, పోయిన సారి కన్నా దారుణంగా ఉందట.
తినలేకపోతున్నా, పడుకోలేకపోతున్నా.
రాత్రంతా చెమటలు పట్టేస్తున్నాయి, కడుపు నొప్పిగా ఉంటోంది.
చెమటలు బాగా పట్టేస్తున్నాయట, కడుపు నొప్పి అట.
చెమటలు పడుతున్నాయట, కడుపు నొప్పి అట.
ఇన్ఫెక్షన్ వ్యాపిస్తోంది.
తను ఆసుపత్రికి వెళ్లి, ఇంజెక్షన్ వేయించుకుంటే సరిపోతుంది.
నువ్వు ఆసుపత్రికి వెళ్లలేదా?
మూడుసార్లు వెళ్లా,
కానీ నీకు తెలుసు కదా. నన్ను ఎవరూ పట్టించుకోలేదు.
తను మూడుసార్లు వెళ్లింది, కానీ వాళ్లు తనని పట్టించుకోలేదు.
మూడుసార్లు వెళ్లిందట, కానీ వాళ్లు తనని పట్టించుకోలేదట.
"పట్టించుకోలేదు" అంటే?
నేను వాళ్లని అక్కడికి ఎందుకు పంపిస్తున్నానంటే, ఇక్కడ వాళ్లకి కావలసినవి నేను ఇవ్వలేనని.
నువ్వు వాళ్లని అక్కడికి పంపిస్తున్నావు,
వాళ్లు మళ్లీ వీళ్ళని ఇక్కడికే పంపించేస్తున్నారు.
నేనేం అన్నానో నీకు అర్థమైందా?
తనకి యాంటిబయాటిక్స్ ఇవ్వకపోతే, తను చనిపోతుంది.
ఓ విషయం చెప్పనా? ఏదైతే అది అయింది!
పార్వతి, సోనమ్ కి చెప్పు మనం తనని ఆసుపత్రికి తీసుకెళ్తున్నామని.
నువ్వు వస్తున్నావు. పార్వతి, నువ్వు కూడా. -లిన్ బాబా, నాకు వేరే పని ఉంది.
సరే, నేను వస్తున్నా. తప్పకుండా సాయం చేస్తా. -దీన్ని సరి చేసే బాధ్యత నాది.
మేడమ్. మిమ్మల్ని కలవడం బాగుంది. నేను ఆకాష్ పాండేని.
చెప్పిన వెంటనే నన్ను కలుసుకున్నందుకు థ్యాంక్స్.
మీకు పదోన్నతి లభించినందుకు అభినందనలు, మినిస్టర్ పాండే.
ఇంకా ఏదో నిర్ణయం కాలేదు.
అది కేవలం లాంఛనం మాత్రమే అని విన్నాను.
మన మధ్య లావాదేవీలు కూడా అలాగే కొనసాగుతాయని ఆశిస్తున్నా.
సాగర్ వాడ విషయంలో నేను ప్రతిపాదించిన అభివృద్ధి బిడ్ ని
మినిస్టర్ ఆడేకర్ ఇప్పటికే ఆమోదించారు.
కఫ్ పరేడ్ బేకి మంచి వ్యూని అందించే నాలుగు ఎత్తైన భవనాల నిర్మాణం.
మొత్తం ముప్పై అంతస్థులు, ఒక్కో అంతస్థుకు నాలుగు ఫ్లాట్స్, ఒక్కోదాని విలువ అయిదు కోట్లు.
అంటే, మొత్తం 20 కోట్ల అమెరికన్ డాలర్లు అవుతుంది,
స్థానిక సమాజాన్ని, ఆర్థిక పరిస్థితిని మెరుగుపరిచే ఉద్దేశంతో రూపొందించిన ప్లాన్ ఇది.
సహజంగానే, రుజూల్ కి బాగానే ముట్టజెప్పాలనుకున్నాం.
ఆయన స్వర్గస్తులయ్యారు కాబట్టి, ఆ కానుకలు ఇప్పుడు మీకు అందుతాయి.
మాతో భాగస్వామ్యం చాలా బాగుంటుందని మీరే గ్రహిస్తారు, మినిస్టర్ పాండే.
తప్పకుండా. కానీ...
కానీ మేడమ్, ఇక్కడ ఒక చిన్న సమస్య ఉంది.
ఏంటి ఆ సమస్య?
సాగర్ వాడని వేరే వాళ్లు దక్కించుకున్నారు.
దక్కించుకున్నారా? ఎవరు?
నమస్తే.
నా పేరు వలీద్ షా.
మిమ్మల్ని కలిసినందుకు సంతోషం, మిస్టర్ షా.
మీరు అందంగా ఉంటారని విన్నాను.
కానీ ఆ కథనాలలో వర్ణించినదాని కన్నా మీరు ఇంకా చాలా అందంగా ఉన్నారు.
ఖాదర్ భాయ్ జీవితంలో ఎప్పుడూ మంచి వాటికే ఓటు వేస్తూ వస్తున్నాడు.
కానీ నేను, నా పద్ధతులన్నీ మొరటుగా ఉంటాయి.
నాకు ఖాదర్ భాయ్ మీద గౌరవం ఉంది.
కానీ మా కొత్త స్నేహితుడు, మినిస్టర్ పాండేని తన వైపు తిప్పుకోవాలని ఆయన చూస్తే, అది యుద్ధానికి దారి తీస్తుంది.
యుద్ధంలో మంచి గెలవలేదు, మేడమ్.
మిస్టర్ షా, నేను ఒక కంసార్టియమ్ తరఫున...
ఇక చాలులెండి. మనం ఎవరో మనందరికీ తెలుసు.
మన పాత్రలు ఏమిటో మనందరికీ తెలుసు.
ఇప్పుడు మీ పాత్ర ఏమిటంటే, ఖాదర్ భాయ్ దగ్గరికి వెళ్లి సాగర్ వాడ నాది అని చెప్పడం.
మెడికల్ క్లినిక్
అంతా ఓకే, బాస్. -మిస్టర్ ఫోర్డ్. మిస్టర్ ఫోర్డ్.
రండి, రండి. కూర్చోండి. వచ్చి కూర్చోండి.
ఇవాళ చాలా బిజీగా ఉంది, కానీ మీ కోసమే నా రోగులనందరినీ పక్కకు పెట్టేశాను.
చాలా చాలా థ్యాంక్స్. -దయచేసి కూర్చోండి.
విషయం ఏంటంటే, ఇక్కడున్న సోనమ్ కి బాగా ఇన్ఫెక్ట్ అయిన గాయం ఉంది.
తనకి ఐవీ యాంటిబయాటిక్స్ ఇవ్వాలి.
తను ఇక్కడికి మూడుసార్లు వచ్చింది. కానీ తనకి చికిత్సను నిరాకరించారు.
చూడండి, అప్పుడు నేను చాలా బిజీ. కానీ ఇప్పుడు తనకి చికిత్స చేస్తాను.
కేవలం మీ కోసమే, అందరినీ కాదని తనకి చికిత్స ఇస్తున్నా.
ఆమెకి చికిత్స చేయడానికి మీకు లంచం కావాలా?
ఇది ప్రభుత్వ ఆసుపత్రి. ఇక్కడ ఉచితం కదా.
ఎవరైనా డాక్టర్ ఇక్కడికి వెళ్లమని సూచిస్తూ ఇచ్చిన లేఖ ఉందా?
వాటిని ఎలా సంపాదించాలి? -వేరే డాక్టరుకు చూపించుకుంటే వస్తుంది.
కానీ అతను ఫీజు తీసుకుంటాడు కదా.
నాకు రెఫరల్ కానీ డబ్బు కానీ కావాలి, లేదా మిగతావాళ్లలా బయటే వేచి ఉండండి.
ఇక్కడ ఇలాగే పని జరుగుతుంది. అది ఆమెకి కూడా అర్థమైంది.
అయితే, ఆమె చనిపోయినా మీకు పర్లేదా?
అసలు మీరు డాక్టరేనా?
రోజూ ఇక్కడికి 600 మంది రోగులు వస్తారు.
నాకు, నా సిబ్బందికి చాలా నెలలుగా జీతాలు అందట్లేదు.
డాక్టర్ గా ఎలా ఉండాలో చెప్పడానికి మీరెవరు?
మీరు, మీ పనికిమాలిన మనుషులు బయటకు దయచేయండి. -సరే.
వెంటనే సెక్యూరిటీని రమ్మని పిలుస్తాను. -చూడండి.
మన్నించండి సర్.
లిన్, మనం బయలుదేరాలి.
ఇక్కడ చాలా మంది పోలీసులు ఉన్నారు. పెద్ద సమస్యల్లో చిక్కుకుంటాం. త్వరగా పద.
నిన్ను లేపాలనుకోలేదు.
థ్యాంక్యూ.
ఇప్పుడు ఎలా ఉంది?
పర్వాలేదు.
అది...
రోజురోజుకూ తగ్గుతోంది.
నన్ను తీసుకువెళ్లడానికి వచ్చినందుకు థ్యాంక్స్, సెబాస్టియన్.
నీకు తప్ప నాకు కాల్ చేయడానికి ఇంకెవరూ లేరు, కాబట్టి...
ఇంకెవరికో కాల్ చేయాల్సిన అవసరమేంటి?
నిన్ను నేను చూసుకుంటాను, లీసా. అది నీకు కూడా తెలుసు.
నా సొంత ఇంటికి వెళ్లాల్సిన సమయం వచ్చిందనుకుంటా.
నీ ఇష్టం.
నీ మీద నాకు ఎలాంటి ఫీలింగ్ ఉందో నీకు తెలుసు కదా, లీసా.
నాకు తెలుసు.
నీ గురించి కూడా నాకు పట్టింపు ఉంది. కానీ నేను...
అలా ఒకరిపై అభిమానాన్ని నేను పెంచుకొని చాలా కాలమైంది.
నా మీద కూడా.
నువ్వు కూడా నా ఇంటికి వస్తావా?
అక్కడ ఒక్క దాన్నే ఉండాలని నాకు లేదు.
సోనమ్ మందులకు కావలసిన డబ్బులు వచ్చేదాకా నేను కూడా నీతో పని చేస్తాను. సరేనా?
అలాగే, లిన్ బాబా.
బొంబాయి నేషనల్
ల్యాండ్ మినిస్టర్ రుజూల్ ఆడేకర్ హఠాత్మరణం
లిన్!
కొన్ని వారాల క్రితం, నేను కూడా మీలాంటి వాడినే.
నేను చాలా తప్పులు చేశాను, మీరు కూడా అవే చేయబోతున్నారు.
కాబట్టి, అవి చేయకుండా, డబ్బును ఆదా చేసుకోవాలంటే, వచ్చి మాతో మాట్లాడండి.
ఎంత ఎక్కువ మంది వస్తే, అంత ఎక్కువ ఆదా చేసుకోవచ్చు.
మంచి ఆహారం, సరసమైన ధరలు, మంచి హోటల్, మహారాజా వైభోగాలు, మిత్రులారా.
రండి, రండి, రండి. -రండి, రండి.
రుజూల్ ని చంపాల్సిన అవసరం ఉందా?
మనకి తెలిశాక, అతడిని నిలదీసి మన వైపుకు రప్పించుకుంటే సరిపోయేది కదా.
ఇప్పుడు కథ అంతా మళ్లీ మొదటికే వచ్చింది.
రుజూల్ కి నేను 20 ఏళ్లు అండగా ఉన్నాను.
అతను ఇంత మోశం చేశాక కూడా నేను ఏమీ చేయకపోతే అందరూ ఏమనుకుంటారు?
ఈ కొత్త మంత్రి, పాండే గురించి చెప్పు.
సమాజంలో, ఇంకా మంత్రిత్వ శాఖలో అతనిపై అందరికీ గౌరవం ఉంది.
హిందూ మతస్థుడు, మతం అంటే అభిమానం. వివాహం 12 ఏళ్ల క్రితం అయింది, ఇద్దరు పిల్లలు.
పెద్దలు కుదిర్చిన వివాహం. ఆమె దగ్గర డబ్బు ఉంది. వృత్తిపరంగా అతను మంచి స్థాయిలో ఉన్నాడు.
పిల్లనిచ్చిన మామయ్యే అతని ప్రచారానికి నిధులు అందించాడు. ఇప్పటికీ అదే పరిస్థితి. ప్రత్యేక అంశాలు ఏవీ లేవు.
లోతుగా దర్యాప్తు చేయ్. అందరికీ రహస్యాలు ఉంటాయి.
అతని రహస్యాలు మనకి పనికి వస్తాయో లేదో చూద్దాం.
మనకు సాగర్ వాడ దక్కాలంటే అతనే కీలకం.
వలీద్ వచ్చినప్పుడు ఎలా అనిపించింది?
భయం వేసింది.
అతనికి తెలుసు. అతని ముఖంలో రాక్షసానందం కనిపించింది.
ఆ క్షణంలో, బలహీనురాలిగా, ఒంటరిగా అనిపించింది.
మహేంద్ర గెస్ట్ హౌస్ ఉత్తమ, చవక గదులు
మళ్లీ రేపు ఉదయం కలుసుకుందాం. -థ్యాంక్యూ. బై.
ఇదుగో.
లేదు, లేదు. నాకు మొత్తం కావాలి.
మందులు కొనాలి. అందుకే కదా నేను ఇక్కడికి వచ్చింది.
లిన్ బాబా. వైద్యం నీకు సంబంధించింది, సరేనా? నాకు దానితో ఏ సంబంధమూ లేదు.
నా పని ఏంటంటే, డబ్బులు ఆదా చేసుకొని పార్వతిని పెళ్ళాడటం.
నువ్వు జోక్ చేస్తున్నావు కదా.
అసలు నీ ప్లాన్ పని చేయదు కూడా, బాసూ.
నేను నీకు డబ్బు ఇచ్చినా కూడా, మందులు ఎక్కడ కొంటావు?
నీ దగ్గర ప్రిస్కిప్షన్, రేషన్ కార్డ్, ఐడీ కార్డ్, ఇంకా డాక్టర్ ఇచ్చిన చీటీ, ఏవీ లేవు.
అక్రమంగా మందులు కొనాలి.
నువ్వు ఎవరికీ తెలీదు, అలాంటప్పుడు నిన్ను ఎలా నమ్ముతారు, ఎలా అమ్ముతారు!
ప్రభు, సోనమ్ ని ఊరికే చావనివ్వను. -లిన్, ఎవరూ నిన్ను నిందించరు.
నన్ను నేను నిందించుకుంటా.
నువ్వు తప్పు చేస్తున్నావు.
లిన్, ఎక్కడికి వెళ్తున్నావు?
మందులని కొనడానికి.
భయపడినందుకు సిగ్గు పడనక్కర్లేదు.
ఎంతైనా, ధైర్యంగా ఉండటం అంటే భయపడుతూ, నటించడమే కదా.
నువ్వు ఎప్పుడూ ఒంటరిదానివి కాదు, కార్లా.
ఇక మన డెవలపర్స్ విషయానికి వస్తే, వాళ్లని ఇంకా మచ్చిక చేసుకోవాలంటావా?
మంచిది. వాళ్లకి గజల్ గాయకులు నచ్చారా?
నువ్వు అక్కడికి ఆ వింత మనిషితో వస్తావని నాకు తెలీదు.
మిస్టర్ ఫోర్డ్ అంటే నీకు ఎందుకు ఇష్టమో నాకు అర్థమైంది.
అతడిని ఎలా ఉపయోగించుకోవాలనుకుంటున్నావు?
జీవితంలో ఏం చేయాలి అనే విషయంలో అతనికి తోడ్పాటు కావాలేమో, అతడిని చూస్తే నాకు అదే అనిపించింది.
నేనెవరో తెలీనట్టు నటించావు.
మనిద్దరం ఒకరికొకరం తెలుసు అని అతనికి తెలీకుండా ఉంచాలనుకున్నావు.
మన బంధాన్ని రహస్యంగా ఉంచింది నీకు ఏం కాకూడదు అనే, నా గురించి కాదు.
డ్రగ్స్ వాసన గుప్పుమంటోంది.
నీకు కావాల్సింది తీసుకో, మనం ఇక్కడి నుండి వెళ్లిపోదాం.
వచ్చి నాతో ఉండు.
ఈ చెత్త జీవితాన్ని ఇంతటితో వదిలేయ్.
లేదు, మనం అంతా శుభ్రం చేద్దాం.
లీసా, ఆ అవసరం లేదు... -నేను దీన్ని శుభ్రం చేయాలి.
నేను చేసి తీరాలి.
నీకు అర్థమైందా?
హేయ్, నువ్వు రమేషే కదా? నన్ను గుర్తు పట్టావా?
మొన్న అబ్దుల్ ఖాదర్ ఖాన్ తో ఉన్నాను కదా.
చూడు, లిన్ ఫోర్డ్ అతనితో అర్జంటుగా
మాట్లాడాలి అనుకుంటున్నాడని అతనికి సందేశాన్ని చేరవేయాలి.
ఆ పని నువ్వు చేయగలవా?
తప్పకుండా చేరవేయగలను. -సరే. థ్యాంక్యూ.
క్షమించు.
నేనేమీ కావాలని...
పర్వాలేదు.
నీకు అది కావాలంటే, కొంచెం తీసుకుంటే లాభం ఉంటుందంటే...
నీకు ఏం కావాలంటే అది తీసుకో.
నువ్వు వద్దు అనాలి.
నువ్వు వద్దు అని చెప్పాలి!
నేను తప్పు చేస్తున్నప్పుడు చెప్పు! నన్ను ఆపు! నన్ను ఆపేయ్!
ఎందుకు నువ్వు...
నేను అన్నదానికల్లా తల ఆడించకు, మొడీనా.
నాకు అండగా ఉండాలనుకుంటున్నావు కదా,
మన మధ్య బంధం ఉండాలనుకుంటున్నావు కదా, అయితే ప్రతీదానికి అవును అని చెప్పకు.
నా కోసం దృఢంగా ఉండు.
ఏది ఏమైనా, నా చేతికి ఆ డ్రగ్స్ అందేలా చూడకు.
నేను మాటిస్తున్నాను.
ఇక్కడి నుండి వెళ్లిపోదాం పద.
మిస్టర్ లిన్.
లిన్, నిన్ను కలవడం బాగుంది.
ఇంత త్వరగా నన్ను కలవడానికి వచ్చినందుకు థ్యాంక్స్. -రమేష్ కి అర్జంట్ అని చెప్పావు కదా.
హా, చూడండి, ఈ విషయాన్ని మీ దాకా తెచ్చినందుకు క్షమించండి,
కానీ నాకు వైద్య సామాగ్రి కావాలి.
నేను జనాలని ఆసుపత్రులకి పంపుతూనే ఉన్నా, కానీ అక్కడ డబ్బులిస్తే తప్ప వాళ్లకి చికిత్స ఇవ్వడం లేదు.
నేనేమీ ఉచితంగా ఇమ్మని అడగట్లేదు. నా పద్ధతిలో నేను మీకు చెల్లిస్తాను.
ఇంతకీ నీకు ఏం కావాలి?
నాకు బ్లాక్ మార్కెట్ లో వైద్య సామాగ్రిని సరఫరా చేసేవాళ్లు ఎవరూ తెలీదు.
మీకు తెలుసేమో అనుకుంటున్నా,
ఎందుకో... తెలుసుకోవచ్చా?
నేను గుండాననా?
లేదు, నేను... నా ఉద్దేశం...
జోక్ చేశానులే.
చాలా మందికి ఈ విషయం తెలీదు, నేను మొదట బొంబాయికి వచ్చినప్పుడు,
నేను సాగర్ వాడ లాంటి ఒక మురికివాడలోనే జీవించాను.
నీకు కావాల్సినవి ఏర్పాటు చేస్తాను.
థ్యాంక్యూ, ఖాదర్ భాయ్.
అబ్దులా నీకు కావాల్సినవి ఏర్పాటు చేస్తాడు, అన్నీ అయ్యాక నిన్ను సంప్రదిస్తాడు.
ఎప్పుడు అవ్వవచ్చో చెప్పగలరా?
విషయం ఏమిటంటే, ఒక మహిళ ఉంది, ఆమెకి త్వరగా వైద్యం అందించకపోతే,
చనిపోతుంది.
అయితే, దేవుని దయ ఉండాలని, ఇద్దరం కలిసి అలా జరగకుండా చూసుకోగలమని ఆశిద్దాం.
నిన్ను కలిసినందుకు సంతోషం, లిన్.
థ్యాంక్యూ.
ఇప్పుడే అతడిని తీసుకెళ్లి ఉండవచ్చు కదా. ఆగడం దేనికి?
లిన్ కి ఎంత అత్యవసరం ఉంటే, అంత కృతజ్ఞత చూపుతాడు.
సౌండ్ పెంచు.
నా సరఫరాదారు, డెలివరీకి ముందే సగం చెల్లించాలని పట్టు పడుతున్నారు,
ఆ తర్వాత సరుకుని మొడీనా తెచ్చిస్తాడు, మిగిలిన డబ్బులు అతనికి ఇచ్చేయవచ్చు.
మీరు ఖచ్చితంగా ఇస్తారన్న నమ్మకం ఏంటి?
నేను మోసం చేసి, ఈ యవ్వారాన్ని ఎంత కాలం లాగించగలను?
నిజమే.
నువ్వు ముక్కలు ముక్కలైపోయినప్పుడు ఈ దందా చేయడం కష్టం కదా?
బెదిరింపులకు పాల్పడే ముందు, మీ దేశానికి నువ్వు చాలా దూరంలో ఉన్నావని గుర్తుంచుకో, రహీమ్.
ఇష్టమైతే కొను, లేకపోతే లేదు. నాకు ఇక్కడ ఇంకా చాలా దందాలు ఉన్నాయి.
కానీ నీకు కావలసింది లాగోస్ లోనే దొరికే పనైతే,
నువ్వు బొంబాయికి వచ్చి ఉండేవాడివే కాదు. అంతే కదా?
నీకు వీళ్లంటే ఇష్టమా, లీసా? వీళ్లని నమ్మవచ్చు అంటావా?
ఖచ్చితంగా నమ్మవచ్చు.
ఇప్పటి దాకా మేము దేని గురించి మాట్లాడుకున్నామో తెలుసా?
అస్సలు తెలీదు.
కానీ వీళ్లపై నాకు నమ్మకం ఉంది. వీళ్లు నాకు చాలా మంచి మిత్రులు.
ఏమోలే.
కానీ నేను నిన్ను నమ్ముతాను.
అబద్ధలాడలేనంత అందం నీది.
నీది అబద్ధమే అయితే నా మనస్సు విరిగిపోతుంది.
సరే మరి.
ముందు టెస్ట్ కింద ఒక కిలో తీసుకుంటా.
అది బాగుంటే, ఇంకా ఎక్కువ డీల్స్ చేసుకోవచ్చు.
అదిరింది.
కాఫీ.
ఈ వ్యక్తి గురించి లిన్ నాతో మాట్లాడాడు.
ప్యాలెస్ తో పాటు నీ పేరు, లీసా పేరు కూడా ప్రస్తావించాడు.
ఇప్పుడు నీకు, లీసాకి పడట్లేదు, ఇక లిన్ ఏమో ఎటో వెళ్లిపోయాడు.
ఇంత కాలమూ మూసుకొని ఉండి,
ఇప్పుడు నీకు సంబంధం లేని విషయాల గురించి అడగడం మొదలుపెడుతున్నావా ఏంటి?
లేదు, లేదు. అంటే అవును అనుకో. ఇదొక్క దాని గురించే.
నువ్వు బాగానే ఉన్నావా, బంగారం?
నేను బాగానే ఉన్నా.
లిన్ ఇంకా ఇక్కడే ఉన్నాడు. మురికివాడలో ఉంటున్నాడు,
ఒక్క నిమిషం.
ఇలా మధ్యలో వదిలేసి వెళ్లిపోతే ఎలా! కార్లా, ఆగు. వివరాలు చెప్పి వెళ్లు.
క్లాసు పీకకు.
వెళ్లిపోయినందుకు నిన్నేమీ అనడం లేదు. నేను కేవలం...
నీ బాగోగులు తెలుసుకోవాలనుకుంటున్నా, అంతే.
ఎంత మంచి హృదయమో!
నా మీద పెత్తనం చలాయిస్తున్నట్టు ఉన్నాయి నీ మాటలు.
నువ్వు నా దగ్గరికి వచ్చేయాలి.
నాకు నువ్వు అక్కర్లేదు.
మరి వాళ్లిద్దరూ కావాలా?
నువ్వు మారాలనుకున్నావు కదా, లీసా. -నువ్వు ఇంకో మాట మాట్లాడకు, కార్లా.
నువ్వు ఎప్పుడూ నన్ను నమ్మలేదు, ఎప్పటికీ నమ్మవు కూడా.
నేను డ్రగ్స్ కి, వేశ్యా వృత్తికి దూరంగా ఉంటున్నా.
డ్రగ్స్ కి దూరంగా ఉండటానికి చాలా కష్టపడుతున్నా.
ఆ విషయంలో నాకు మొడీనా సహకరిస్తున్నాడు.
నన్ను ప్రేమించాను అని అతను అనే మాటల్లో నిజాయితీ ఉంది.
వాళ్ళ వల్ల నువ్వు సమస్యల్లో ఇరుక్కుంటావు.
నీ వల్ల ఇరుక్కోను అంటావా?
ఈ మధ్య వార్తాపత్రికలను చూశావా?
నువ్వు బాధలో ఉన్నావు, కార్లా.
లోలోపల నువ్వు నలిగిపోతున్నావు.
నాకు అలా బాధగా బతకాలని లేదు, నాకు సరదా జీవితం కావాలి. అది నీకు తెలుసు కదా?
నవ్వాలి, జోకులేయాలి, వెలిగిపోవాలి. నాకు కావాల్సింది అవే.
ప్రభు అంటే నువ్వే కదా?
అవును, మీరు కార్లా మేడమ్ కదా.
నేను లిన్ ని కలవాలి. అతని దగ్గరికి తీసుకువెళ్లగలవా?
నేను టూరిస్ట్ గైడ్ పనిలో ఉన్నాను. మన్నించాలి.
నన్ను లిన్ దగ్గరికి గైడ్ గానే తీసుకుపో.
చూశారా, లిన్ వీటి నిర్మాణానికి చాలా డబ్బులు ఇస్తున్నాడు.
ఎందుకు? -మంచి వాడు కాబట్టి.
సాగర్ వాడకి మంచి నేస్తం అతను.
మొదట్లో నాకు మంచి మిత్రుడు అన్నమాట, ఇప్పుడు అందరూ అతడిని ఆరాధిస్తున్నారు.
ఆయన ఇప్పుడు ఒక పెద్ద డాక్టర్, రోజంతా వచ్చే వాళ్లకి చికిత్స చేస్తూనే ఉంటాడు.
చాయ్, టిఫిన్ ఇస్తారా...
నాకు, నా మంచి నేస్తమైన కార్లా మేడమ్ కి.
ఎంత ధైర్యముంటే మళ్లీ ఇక్కడికి వస్తావు!
రోజంతా పార్వతిని ఎక్కడికి తీసుకెళ్లావు?
లిన్ బాబాతో ఆసుపత్రికి మాత్రమే తీసుకెళ్లాను. -ఆసుపత్రికి వెళ్లావా! అబద్ధాలు చెప్పకు!
నేనే వెళ్లాను. అతడిని ఏమీ అనకండి.
రోజంతా కొలాబాలో మీరిద్దరూ తిరుగుతూనే ఉన్నారు.
మేము ఏ తప్పూ చేయలేదు.
ఒక ప్రాణాన్ని కాపాడాలని చూశాం, అమ్మా.
ఉదయం నుండి, నీ కోసం ఎక్కడెక్కడో వెతికాం.
ఎవరినైనా అడుగు. నీ కోసం వెతకని చోటంటూ లేదు.
మాకు ఒక ముక్క చెప్పి ఉండాల్సింది కదా.
ఇక్కడికి ఎలా వచ్చావు?
ఇక్కడికి రావడం చట్టవిరుద్ధమా ఏంటి!
నీ మిత్రుడు ప్రభుకి డబ్బులిస్తే, తీసుకొచ్చాడు.
వాళ్ల ఇళ్ల పునర్నిర్మాణానికి నువ్వు డబ్బులు ఇచ్చావని ప్రభు చెప్పాడు.
అది నేను ఇచ్చిన డబ్బే కదా.
అవును. -లిన్ బాబా.
అలా ఆదరణ బాగానే సంపాదించావు.
ఇంకా ఇక్కడే ఏం చేస్తున్నావు, లిన్?
కొన్ని రోజుల క్రితం, ఇక్కడి నుండి ఎలా అయినా వెళ్లిపోవాలి అనుకున్నావు,
ఇప్పుడేమో డాక్టరువి అయిపోయావు.
నాకు ఎవరూ సాయం అందించనప్పుడు వీళ్లే నాకు అండగా ఉన్నారు.
చూడు, ఎవరో నన్ను వెంబడిస్తూ ఇక్కడికి వచ్చారు.
జూ మనుషులే అనుకుంటే, నన్ను చంపేయాలని వచ్చారు.
మంటలకు కారణం అదే.
అందులో నీ తప్పేముంది?
ఆ పిల్లాడి అమ్మ నా కారణంగానే చనిపోయింది.
నేను వాళ్లకి రుణపడి ఉన్నాను.
వాళ్లకి ఇవ్వడానికి నా దగ్గర అదొక్కటే ఉంది, అందులో నేను అంత పిస్తాని కాకపోయినా.
నీ పాస్ పోర్ట్ గురించి ఇంకెవరైనా నీ కోసం వస్తారని
నీకు భయంగా లేదా?
భయం కాదు, ఉచ్చ కారిపోతోంది.
కానీ లక్ష్మీ కూడా చాలా భయపడింది, కాబట్టి ఆ కారణంతో నేను వెళ్లిపోలేను.
నేను వార్తాపత్రికని చూశా.
ఆ రుజూల్ చనిపోయాడు.
ఆ విషయంలో కూడా నేను పశ్చాత్తాప్పడాలా?
లేదు.
నువ్వు పట్టించుకోవట్లేదు కాబట్టి "లేదు" అన్నావా, లేకపోతే ఆ చావుకు, మనకి ఏ సంబంధం లేదా?
ఆ రెండూ.
రుజూల్ ఆడేకర్ అవినీతిపరుడు.
నా క్లయింట్ కి సంబంధించిన వ్యాపారానికి అతను నష్టం కలిగిస్తున్నాడు.
నేను అతడిని హెచ్చరించాలని అనుకున్నా.
అంతకు మించి మనిద్దరి ప్రమేయం అందులో ఏం లేదు.
వార్తాపత్రికల్లో అతడిని దోచుకొని చంపేశారని రాశారు.
సంపన్నుడు బొంబాయిలో వెళ్లకూడని చోటుకు వెళ్లడం. అది మామూలే.
ఇక్కడికి ఎందుకు వచ్చావు, కార్లా?
మొన్న రాత్రి నిన్ను చూసి షాక్ అయ్యాను.
రేనాల్డోస్ కి వస్తావేమో అనుకున్నా.
నువ్వు రాకపోయేసరికి, నేను... -ఆగాగు. నువ్వు పట్టించుకుంటావని నాకు అనిపించవచ్చు.
నువ్వు నన్ను అనడంలో తప్పు లేదులే.
అయినా, న్యాయంగా చెప్పాలంటే, వెళ్లిపొమ్మని నువ్వు నాకు డబ్బు కూడా ఇచ్చావు.
కానీ నువ్వు దాన్ని దానం చేసేశావు.
అవును.
ఖాదర్ ఖాన్ తో నీకేం పని?
ఊరికే దమ్ము కొట్టాం, టీ తాగాం, అంతే.
సమస్యలకు దూరంగా ఉండాలనుకుంటున్నాను అంటావు, కానీ భలే ఆసక్తికరమైన వాళ్లతో తిరుగుతావు.
వాళ్లలో నువ్వు కూడా ఉన్నావా?
ఉన్నాననే అనుకుంటున్నా. అలా ఆసక్తికరంగా ఉండటమే నాకు నచ్చుతుంది.
హా, నువ్వు ఖచ్చితంగా ఆసక్తికరమైనదానివే.
ఎన్నెన్నో రహస్యాలు ఉన్నాయి నీలో.
ఇక నేను బయలుదేరాలి.
పేదరికం నీకు బాగా సూట్ అయింది, లిన్.
నువ్వు కటిక పేదరికంలో మగ్గిపోతే, ఎవరైనా నీకు ఇట్టే పడిపోతారు.
అప్పుడప్పుడూ కలుస్తూ ఉండు.
నువ్వు ఆమెకి నయం చేయగలవు కదా, లిన్?
అతను ఏమీ చేయడం లేదు ఎందుకు?
నువ్వు ఆమెకి మందులు ఇవ్వలేవా?
సరే, ఏం చేస్తున్నారు? గిన్నెలో వెస్తున్నారా?
నువ్వు వేయగలవు!
యాహూ! సూపర్! -కొంచెంలో పోయింది.
జస్ట్ మిస్ అయింది.
జితేంద్ర, ఇరగదీసేయ్.
లిన్ బాబా, ఇంట్లో ఉన్నావా?
లిన్ బాబా.
లిన్.
హా, ప్రభు, ఇంట్లోనే ఉన్నా.
భోజనం చేసేశావా, లిన్?
ఇంకా లేదు.
మంచిది, ఎందుకంటే రవి నీకోసం కత్తిలాంటి వంటకం తెచ్చాడు.
బొంబిల్. బొంబాయి డక్ అంటారు.
దీన్ని మించిన చేప ఇంకోటి లేదు.
తిను. తినరాదూ?
చూడగానే నోరూరిపోతోంది, రవి. థ్యాంక్యూ. నువ్వు ఇలా చేయాల్సిన పని లేదు...
మిమ్మల్ని చంపాలని చూసినందుకు క్షమించండి.
కార్లా చెప్పింది నిజమేనేమో.
నేను ప్రమాదంతో సహవాసం చేస్తున్నానేమో.
ఎందుకంటే, ఇక్కడ నాకు ఉన్న ప్రమాదం ఎంత బలంగా ఉందంటే, గతాన్ని మర్చిపోయేలా చేసే
అతికొద్ది విషయాల్లో అది కూడా ఒకటని చెప్పవచ్చు.
చూశావా, జానీ? మనోడు మళ్లీ వెళ్తున్నాడు.
ఉదయం నుండి నీకు ఎలా ఉంది, లిన్?
సూపర్ అంటే సూపర్ అనుకో.
చూడు, ఇతను ఇలానే అంటాడు, కానీ నిజం వేరు. అది నాకు తెలిసిపోతోంది.
ఉదయాన్నే టాయిలెట్ కి వెళ్తుండగా నేను చూశాను.
జితేంద్ర చెప్పింది నిజమే.
మీరిద్దరూ ఏం మాట్లాడుతున్నారు?
లిన్ బాబా, నీ పక్కింట్లో ఉండే జితేంద్ర అంటున్నాడు,
నిన్న రాత్రి నువ్వు మూడు, నాలుగు సార్లు నీళ్ల దగ్గరికి వెళ్లావట.
దాని వల్ల మనోడికి నిద్రే రాలేదట.
పొయి పొయి జితేంద్రే మాట్లాడాలి.
నిన్న రాత్రి అతను, వాళ్ల భార్య, ఓ రేంజిలో రెచ్చిపోయారు.
జితేంద్ర, రత్నాల శృంగార రసం, సాగర్ వాడలో అందరికీ ఆదర్శంలే.
నువ్వు చెప్పు, లూజ్ మోషన్స్ అవుతున్నాయా?
అవును, ప్రభు, నాకు లూజ్ మోషన్స్ అవుతున్నాయి.
ఇప్పుడు నీ కడుపు చల్లబడిందా?
నువ్వు, రవి కలిసి నిన్న రాత్రి చేప తెచ్చారు కదా, దాని వల్లే తేడా చేసిందనుకుంటున్నా.
అరే, లిన్, అలా అంటావేంటి!
నీతో స్నేహంగా ఉండటానికి, వాడే ఆ చేపని స్వయంగా పట్టుకున్నాడు.
అది... చాలా తాజా చేప. దాన్ని నీ దగ్గరికి తీసుకురావడానికి నా సాయం కోరాడు.
సరే. చేప వల్ల కాదులే.
నువ్వు చందూ చాయ్ తాగు, మొత్తం సెట్ అయిపోతుంది.
మళ్లీ నీ మోషన్స్ గట్టిగా వస్తాయి, మంచి రంగులో కూడా వస్తాయి.
మిస్టర్ లిన్, నువ్వు నాతో రావాలి.
అతనితో చాలా ప్రమాదం, లిన్. పెద్ద ఖూనీకోరు.
పర్వాలేదులే, ప్రభు. నాకు అతను తెలుసు.
అతను నీకెలా తెలుసు?
దాని గురించి వదిలేయిలే.
ఇతని వల్ల నీకేమైనా అయితే, నేనేం చేయలేను.
ఏంటి సమస్య?
సమస్యేమీ లేదులే.
లిన్ ని ఎక్కడికి తీసుకెళ్తున్నారా అని అడుగుతున్నానంతే.
అతను నా పార్ట్నర్, రీగల్ పక్కనున్న సందులో మేమిద్దరం కలిసి వ్యాపారం చేస్తున్నాం.
నీ పేరేంటి?
ప్రభు.
నన్నే ప్రశ్నలు అడిగేంత గొప్పోడివి అన్నమాట.
నిన్ను "ప్రభు భాయ్" అని పిలవాలేమో.
కొలాబా మార్కెట్ కి నాయకుడు. సాగర్ వాడకి పెద్ద దిక్కు కదా నువ్వు?
వెళ్లి నీ తొక్కలో వ్యాపారం ఏదో చేసుకోపో. -శాంతించు, అబ్దులా. అతను నా మిత్రుడు. వదిలేయ్.
నువ్వు అడిగిన మందులు నీకు కావాలా, వద్దా?
మరేం పర్వాలేదు.
అబ్దులా టాహేరీ వచ్చాడని రూబీ ఆంటీకి చెప్పు.
నేను పరిచయం చేస్తాను. మిగతాదంతా నువ్వే మాట్లాడుకోవాలి.
నమస్తే, ఆంటీ.
ఈవిడ రూబీ. కలా టోపిస్ కి ఈవిడే బాస్.
బొంబాయిలో వీళ్లను మించిన స్మగ్లర్లు, దొంగలు ఇంకెవరూ ఉండరు.
నమస్తే. నా పేరు లిన్.
ఆమెకి నీ మందుల జాబితా చూపించు.
ఇది ఇంగ్లీషులో రాసుంది.
కావాలంటే, నేను అనువదించి తీసుకురాగలను.
నేను పుట్టుకతోటే ఇలా కాలేదు.
ఒకానొకప్పుడు, నేను చార్టర్డ్ అకౌంటెంటుని,
మహాలక్ష్మీ ప్రాంతంలో నాకు నా సొంత ఇల్లు ఉండేది,
మిమ్మల్ని నొప్పించడం నా ఉద్దేశం కాదు.
నాతో పాటు టీ తాగుతారా?
తప్పకుండా.
ఇవన్నీ మీకు తెచ్చివ్వగలను.
లక్షా, యాభై వేల రూపాయలు అవుతుంది.
నా దగ్గర అంత డబ్బు లేదు.
మీరేమైనా...
అంటే, మనమేమైనా ఒక డీల్ కుదుర్చుకోగలమా?
తగ్గింపు కావాలా?
వాళ్లు ఏ దిక్కూ తెలియని ప్రజలు.
నువ్వు వాళ్లకి సాయపడాలనుకుంటున్నావా,
మమ్మల్ని వెలివేసిన వాళ్లకి?
మా బతుకులు జంతువుల లాగా మారడానికి కారణమైన వాళ్లకి?
లేదు. ఇది నా వ్యాపారం. తుది ధర ఇదే.
కనీసం నాకు యాంటిబయాటిక్స్, ఐవీలు అయినా ఇవ్వండి.
అతనికి ఒక పెన్సిలిన్, రెండు ఐవీ కిట్స్ ఇవ్వు.
మీ దగ్గరే ఉంచండి.
డబ్బులు అందాక, మిగతావాటి కోసం వస్తాను.
కాస్త పక్కకి ఆపుతావా? -ఏంటి?
నేను టాయిలెట్ కి వెళ్లాలి.
టాయిలెట్ కి వెళ్లాలా? -అవును.
లోపల ఉన్నాయి, వెళ్లు.
ఇక్కడా? -అవును.
దీన్ని పట్టుకో.
బాసూ. ఇది టాయిలెటా?
టాయిలెట్
నా చేతిలో చచ్చావురా నువ్వు.
ఈరోజు నువ్వు చచ్చావురా, రఫీక్ గా.
హేయ్! హేయ్, హేయ్.
ఇవాళ ఎవరూ చావనక్కర్లేదు.
మనకి వేరే చోటికి వెళ్లాల్సిన పనుంది. పద.
బాసూ, నేను మందులతో త్వరగా వెళ్లాలి.
నేను నిన్ను తీసుకునే వెళ్తాను.
నడవడం కన్నా వేగంగానే తీసుకెళ్తా కానీ, ముందు నీతో మాట్లాడాలి.
సీతాఫలం ఫ్లేవర్ ది. నాకు చాలా ఇష్టం.
ఆ తర్వాత సపోటా, నిమ్మపండు ఫ్లేవర్లని తిను.
ఏంటి, అంతేనా? ఒక వ్యక్తిని చంపబోయావు, ఇప్పుడేమో నింపాదిగా ఐస్ క్రీమ్ తింటున్నావే?
నువ్వు నన్ను చంపనిచ్చి ఉండాలి. మున్ముందు మనకి కష్టాలు తప్పవు.
మరి నీకేం అనిపించట్లేదా?
ఇక్కడికి రాక ముందు, ఇరాన్ లో నాకు చంపడం తప్ప ఇంకేమీ తెలీదు.
ఎందుకో తెలీదు కానీ, వెళ్లమన్న చోటికి నేను వెళ్లాను.
నాకు ఇద్దరు సోదరులు ఉండేవారు,
ఇప్పుడు లేరు.
సోదరులని కోల్పోవడం చాలా దారుణమైన విషయం.
ఇప్పుడు... ఇప్పుడు దేని కోసం పోరాడాలో నా దగ్గర ఒక కారణం ఉంది.
ఖాదర్ భాయ్.
అవును.
ఖాదర్ భాయ్ భవిష్యత్తును రూపుదిద్దే మనిషి.
మనం భవిష్యత్తు కోసం ఎదురు చూస్తాం.
కానీ అతను భవిష్యత్తును కల కని, ప్లాన్ చేసి, అది జరిగేలా చేస్తాడు.
ఖాదర్ భాయ్ నీ కోసం నన్ను పంపినప్పుడు, నాకు అర్థం కాలేదు.
ఈ తెల్లోడు డాక్టర్ కావాలనుకుంటున్నాడు, ఇతను ఎలాంటోడు అబ్బా అని.
కానీ ఇవాళ నువ్వు నా ప్రాణం కాపాడావు.
నేను కూడా నీ ప్రాణం కాపాడాను.
ఖాదర్ భాయ్ మనలో ఏదో నిజాయితీని చూశాడు.
బహుశా మనం నిజంగానే సోదరుల్లా ఉన్నామేమో.
అబ్దులా, మీరు చేసే పనులలో నేను పాలు పంచుకోలేను.
నేను గుట్టుగా జీవనం సాగించాలనుకుంటున్నానని ఖాదర్ భాయ్ కి ఆర్థమయ్యేలా చెప్పు.
సమస్యలు వద్దు. నా పేరు కూడా బయటకు రావద్దు.
నీకేం కావాలి అన్నది ముఖ్యమే కాదు.
మన లాంటి వాళ్ల రాత ఎప్పుడో నిర్ణయించబడి ఉంటుంది.
ఈ మందులతో నేను త్వరగా వెళ్లాలి.
లెట్రిన్లా?
రవి.
టాయిలెట్ లో ముంచిన చేపని నాకు పెట్టావా?
ఇది కూడా...
నీ కోసమే.
మంచి పని చేస్తున్నావు.
నువ్వు ఖాసిమ్ అంకుల్ కి చెప్పబోతున్నావా?
లేదు. -ఎందుకు?
ఏదోక రోజు నీకు నా పై ఉన్న ద్వేషం తగ్గుతుందనే ఆశ.
సరే. మంచిది.
"మీరు ఇప్పుడు కోలుకుంటారు" అని ఎలా చెప్పాలి?
సోనమ్.
వద్దు, వద్దు.
సాగర్ వాడ కారణంగానే
రఫీక్ ని నీపైకి వలీద్ ఉసిగొల్పాడు అంటావా?
లేదు.
నాయకులు, తమ కౌన్సిళ్లు శాంతికి అంగీకరించినంత మాత్రాన
కింద ఉన్న సైనికులు జరిగినవి మర్చిపోలేరు కదా.
రఫీక్ కి నేనంటే అస్సలు పడదు.
నేను ఒంటరిగా ఉన్న విషయం గమనించాడు, అవకాశం దొరికింది కదా అని పైన పడ్డాడు.
లిన్ లేకపోయుంటే, నన్ను చంపేసి ఉండేవాడే.
అతను నీ ప్రాణం కాపాడాడు.
తన ప్రాణాలను పణంగా పెట్టి కాపాడాడు. ఒక్క నిమిషం కూడా తటపటాయించలేదు.
మళ్లీ నేను రఫీక్ ని చంపబోతుంటే అడ్డుకున్నాడు. భలే వింత మనిషి.
నీకు అతను నచ్చాడా?
నచ్చాడు. అతను విలువలు ఉన్న మనిషి.
రూబీ నుండి అతనికి కావలసినవి దక్కాయా?
కొన్ని మాత్రమే తీసుకున్నాడు. డబ్బులు లేవు.
తనకి కావలసిన వాటికి సరిపడా లేవు.
నీ ప్రాణాన్ని కాపాడినందుకు ఎంత ఇచ్చి రుణం తీసుకోను, అబ్దులా?
నీ కొత్త సోదరుడు ఇవాళ మనకి ఇచ్చిన కానుక ఇది.
మరి రఫీక్ విషయం?
నేను వాడిని వేసేయనా?
వద్దు.
ఇప్పుడు వద్దు.
వలీద్ తో యుద్ధమనేదే వస్తే, దాన్ని ప్రారంభించేది మనం కాకూడదు.
వాడు మళ్లీ నన్ను చంపే ప్రయత్నం చేస్తే?
వాడి శవం ఎవరికీ దొరక్కుండా చూసుకో.
నువ్వు ఎక్కడ ఉన్నావో కనిపెట్టడం కష్టమే.
అబ్దులా. నువ్వు ఇక్కడ ఏం చేస్తున్నావు?
ఖాదర్ నన్ను రూబీ దగ్గరకు పంపాడు.
దీనికి ప్రతిఫలంగా నేను ఏం చేయాలి?
నువ్వు చేస్తున్న మంచి పనులకి నీ అహం అడ్డు పడుతుందని
ఖాదర్ భాయ్ కి తెలుసేమో.
నీకు కావాలా, వద్దా?
ఇప్పుడు నువ్వు కూడా ప్లానులో భాగమైపోయావు, అంతే కదా?
పెట్టుకోకూడని వ్యక్తితో పొత్తు పెట్టుకున్నానని నాకు అర్థమైంది,
కానీ అదేమైనా కానీ, నేను కూడా అందులో భాగం కావాలనుకున్నా.
నా స్థానంలో ఉన్న ఏ వ్యక్తి అయినా భయపడతాడు.
కానీ నాకు మాత్రం ఉత్తేజకరంగా అనిపించింది.
గ్రెగరీ డేవిడ్ రాబర్ట్స్ రచించిన శాంతారాం ఆధారంగా తెరకెక్కించబడింది
సబ్ టైటిళ్లను అనువదించినది: రాంప్రసాద్